Kvalifisering til VM i fotball for kvinner 2023 (Interkontinental kvalifisering)

Den interkontinentale kvalifiseringsturneringen avgjorde hvilke tre lag som fikk de tre siste plassene i VM i fotball for kvinner 2023. Turneringen ble brukt som testarrangement for New Zealand til å være vertskap før kvinnenes verdensmesterskap. Kvalfiseringsturneringen ble avviklet fra 18. til 23. februar 2023. Ti landslag deltok i turneringen. Lagene ble fordelt på tre grupper, der gruppevinnerne kvalifiserte seg til verdensmesterskapet. New Zealand og Argentina spilte vennskapskamper mot hverandre og mot lag som deltok i kvalifiseringsturneringen, som en del av arrangementet.

Format
24. desember 2020 godkjente FIFA fordelingen av antall plasser til den interkontinentale kvalifiseringsturneringen og formatet av turneringen.
AFC (Asia): 2 plasser
CAF (Afrika): 2 plasser
CONCACAF (Nord, Mellom-Amerika og Karibia): 2 plasser
CONMEBOL (Sør-Amerika): 2 plasser
OFC (Oseania): 1 plass
UEFA (Europa): 1 plass

Kvalifiseringsturneringen ble arrangert på New Zealand som et testarrangement før de skulle arrangere VM i fotball for kvinner 2023. Ti landslag deltok i turneringen, der lagene ble fordelt i tre grupper på tre (gruppe A og B) og fire lag (gruppe C). Vinnerne fra hver gruppe kvalifiserte seg til verdensmesterskapet. Fire lag ble seedet i trekningen av gruppene, basert på FIFA-rankingen. I gruppe A og B møtte de to useedete lagene hverandre i en semifinale. Vinneren av semifinalen gikk videre til gruppefinalen, der laget møtte det seedete laget om en plass i verdensmesterskapet. I gruppe C møtte de to seedete lagene et useedet lag i semifinalen. Vinnerne av semifinalen gikk videre til gruppefinalen der vinneren kvalifiserte seg til verdensmesterskapet.

New Zealand og Argentina (bekreftet som gjestelag 8. desember 2022) spilte vennskapskamper som en del av turneringen, først mot et av de seedete lagene i gruppe A og B, og deretter to kamper mot hverandre. Vennskapskamper ble også spilt mellom taperne av semifinalene i gruppe A og B, i tillegg til taperne av semifinalene i gruppe C. Dermed fikk lagene som deltok i kvalifiseringsturneringen spille to kamper i løpet av turneringen.

4. juli 2022 ble det bekreftet at New Zealand skulle være vertsnasjon for den interkontinentale kvalifiseringsturneringen. Opprinnelig var det planlagt at også Australia skulle være med å arrangere turneringen, hvor det australske kvinnelandslaget skulle spille vennskapskamper.

Kvalifiserte lag
Følgende lag fra hver konføderasjon kvalifiserte seg til den internasjonale kvalifiseringsturneringen.

Arenaer
Arenaene som ble brukt i kvalifiseringsturneringen ble bekreftet av FIFA 4. juli 2022.

Trekning
Trekningen av kvalifiseringsgruppene ble avholdt i Zürich, Sveits, 14. oktober 2022 kl. 12:00 CEST (UTC+2). Fire lag var seedet, basert på FIFA-rankingen 13. oktober 2022, hvor maks ett lag fra hver konføderasjon kunne være seedet. Laget fra UEFA ble automatisk seedet, slik at man unngikk at tre europeiske lag havnet i samme gruppe i verdensmesterskapet. Laget som var høyest rangert på FIFA-rankingen fikk plass A1, det nest høyest rangerte laget fikk plass B1, tredje høyest plass C1 og fjerde høyest plass C2. De seks resterende lagene var useedet og ble trukket inn i de gjenværende plassene, med betingelsen om at lag fra samme konføderasjon ikke kunne trekkes inn i samme gruppe. I trekningen ble de seks useedete lagene plassert i den første tilgjengelige gruppen sekvensielt (fra A til C, før gjentakelse). Etter at et lag ble trukket, bestemte en ny trekning lagets plassering i den respektive gruppen i henhold til kampoppsettet.

Gruppe A
Vinneren av gruppe A gikk inn i gruppe E i VM-sluttspillet.

Utslagstablå

Semifinale

Finale

Gruppe B
Vinneren av gruppe B gikk inn i gruppe D i VM-sluttspillet.

Utslagstablå

Semifinale

Finale

Group C
Vinneren av gruppe C gikk inn i gruppe F i VM-sluttspillet.

Utslagstablå

Semifinaler

Finale

Kvalifiserte lag
Følgende lag kvalifiserte seg til Fotball-VM 2023.

Vennskapskamper
Vennskapskamper ble spilt mens kvalifiseringsturneringen på New Zealand pågikk. De hadde ingen betydning for kvalifiseringen, men ble av FIFA ansett for å være en del av arrangementet.

Referanser 

VM i fotball for kvinner 2023